Максі́м Іва́навіч Гарэ́цкі (18 (6) лютага 1893, в. Малая Багацькаўка, Мсціслаўскі павет, Магілёўская губерня — 10 лютага 1938, Вязьма) — беларускі пісьменнік, дзеяч беларускага нацыянальна-дэмакратычнага адраджэння, літаратуразнаўца, лексікограф, фалькларыст. Адзін з пачынальнікаў нацыянальнай мастацкай прозы. Зрабіў вялікі ўклад у развіццё беларускай культуры і фарміраванне нацыянальнай самасвядомасці[1]. Ахвяра сталінскіх рэпрэсій. Брат Гаўрылы Гарэцкага.